Държавен вестник, бр. 93, 2012 г., стр. 31

БРОЙ  93	
Д Ъ Р Ж А В Е Н  В Е С Т Н И К 	
СТР.  31  
разрешава от министъра на земеделието и 
храните въз основа на правен акт на Съвета 
на Европейския съюз, в който са посочени 
дървесните видове, типът на базовия източник, 
категорията на репродуктивния материал и 
районът на произход, разрешени за търговия 
в рамките на ЕС.
(2) Преди издаване на правния акт на 
Съвета на ЕС по ал. 1 по предложение на 
Република България ЕК може да є разреши 
да взема решения за внос на ГРМ, ако се 
предоставят гаранции, че той отговаря на 
всички изисквания на Директива 1999/105/
ЕС. Внасяният ГРМ трябва да бъде придру­
жен от основен сертификат за идентифи­
кация съгласно приложение № 32 или друг 
официален сертификат, издаден от държавата 
на произход, както и с данни от доставчика 
в третата страна, съдържащи подробности 
относно всички пратки за износ, преведени 
на български език.
Чл. 58. (1) За преодоляване на временни 
затруднения, възникнали в резултат на не­
достиг на горски репродуктивен материал 
на пазара в страната, както и на пазара на 
ЕС, изпълнителният директор на ИАГ може 
да разреши в съответствие с решение на ЕК 
да се търгуват за определен период от време 
определени количества горски репродукти­
вен материал, който отговаря на занижени 
изисквания. Документите по чл. 47, ал. 1, 
т. 4 и ал. 2 трябва да съдържат текст, който 
обозначава този факт.
(2) С цел да се гарантира идентичността 
на горския репродуктивен материал по ал. 1 
той трябва да бъде съхраняван отделно.
Чл. 59. (1) Лицата по чл. 54, ал. 1, осъщест­
вили придвижване на горски репродуктивни 
материали от Република България към друга 
държава – членка на ЕС, са задължени в срок 
до 2 месеца от датата на изпращането им да 
предоставят на ИАГ информация за партидата 
съгласно приложение № 38.
(2) Производителите и доставчиците на 
репродуктивни материали при поискване от 
ИАГ и получателя на партидата представят 
допълнителна информация, мостри и до­
казателства, свързани с автентичността на 
материала.
(3) В случаите по ал. 1 ИАГ предоставя 
информация на официалните органи на дър­
жавата – членка на ЕС, за която е предназ­
начена доставката на горски репродуктивен 
материал. Информацията се изпраща по 
пощата, факс или електронен път под фор­
мата на информационен документ съгласно 
приложение № 38 в срок до 3 месеца от датата 
на изпращане на репродуктивния материал.
Чл. 60. (1) Лицата по чл. 32, ал. 1 и чл. 54, 
ал. 1, както и ГСС, съхраняваща ГРМ, водят 
контролна книга на хартиен носител или в 
електронен формат по приложение № 34, в 
която при извършване на търговия или предос­
тавяне на ГРМ на техните собственици след 
съхранение незабавно отразяват промените 
в запасите и движението на посевния и по­
садъчен материал за всеки отделен дървесен 
вид (подвид, хибрид, сорт, клон, кръстоска) 
по район на произход и партида.
(2) Първичните документи за вписване на 
данни в книгата по ал. 1 се съхраняват 10 
години. Срокът започва с приключване на 
годината, в която подлежащите на съхранение 
документи са издадени.
(3) Допуска се воденето на обща контрол­
на книга за дейността на няколко търговски 
предприятия, управлявани от един собственик.
(4) Информацията, съдържаща се в кон­
тролната книга по ал. 1, се предоставя на 
официален орган при поискване.
Г л а в а  с е д м а
БЕЗВЪЗМЕЗДНО ПРЕДОСТАВЯНЕ НА 
ГОРСКИ РЕПРОДУКТИВНИ МАТЕРИАЛИ 
ЗА ЗАЛЕСЯВАНЕ
Чл. 61. (1) Държавните горски стопанства 
и държавните ловни стопанства и общини­
те – собственици на гори, могат да предоставят 
безвъзмездно горски репродуктивни матери­
али за залесяване, за опитни и научни цели 
и за обучение на ученици и студенти, както 
и за извършване на залесяване от юридичес­
ки лица с нестопанска цел, регистрирани в 
обществена полза. 
(2) Не се предоставят безвъзмездно ре­
продуктивни материали на лица, които се 
подпомагат от фондовете на Европейския 
съюз, както и по национални и международни 
програми, и необходимите горски репродук­
тивни материали са предвидени в одобрените 
им проекти. 
(3) За безвъзмездното предоставяне на 
репродуктивни материали лицата подават 
писмено заявление в държавното горско сто­
панство или държавното ловно стопанство 
или община – собственик на гора – за зале­
сявания на територията на общината в срок 
не по-късно от 10 дни преди датата, на която 
заявителят желае да получи репродуктивния 
материал. В заявлението се посочват:
1. името и адресът на заявителя;
2. целта, за която са необходими репро­
дуктивните материали;
3. видът на репродуктивните материали;
4. необходимите количества по дървесни 
видове;
5. размерът и местонахождението на площ­
та, предвидена за залесяване;
6. собствеността на земята за залесяване;
7. крайната дата за получаване на репро­
дуктивния материал.